OpenLLM-France/wikimedia huggingface dataset:
# Kolinda Grabar-Kitarović

Kolinda Grabar-Kitarović (Rijeka, 29 d'abril de 1968) és una política croata, Presidenta de Croàcia entre 2015 i 2020. És la primera dona que ha estat elegida presidenta de la república des de la independència del país, així com la més jove a ostentar el càrrec.

## Biografia

Va ser la primera dona escollida Ministra d'Afers europeus, de 2003 a 2005, i Ministra d'Afers Estrangers i Integració europea, de 2005 a 2008, durant els gabinets d'Ivo Sanader. També va ser ambaixadora als Estats Units, de 2008 a 2011, i sotssecretaria general de diplomàcia pública a l'Organització del Tractat de l'Atlàntic Nord amb Anders Fogh Rasmussen i Jens Stoltenberg, de 2011 a 2014.
Grabar-Kitarović fou membre de la Unió Democràtica Croata, de 1993 a 2015, i un dels tres membres croates de la Comissió Trilateral.

### Primera ministra

Va guanyar per un estret marge la segona volta electoral a les eleccions presidencials croates de 2014-2015 contra el llavors president Ivo Josipović. Va haver de renunciar a ser membre de la Unió Democràtica Croata i de la Comissió Trilateral el 2015, ja que els presidents croates no poden tenir posicions polítiques o afiliació de partit mentre són al càrrec.
El 2016 la revista Forbes la va llistar en el lloc 46 d'entre les dones més poderoses del món i el 2017 en el lloc 39.
Va perdre el càrrec a les eleccions presidencials croates de 2019-2020 en segona ronda enfront del candidat socialdemòcrata Zoran Milanović.

## Referències

* ↑ «El socialdemócrata Milanovic toma posesión como nuevo presidente de Croacia» (en castellà). El diario, 18-02-2020. [Consulta: 29 desembre 2020].
* ↑ «Grabar-Kitarovic elected Croatia's first woman president», 12-01-2015. [Consulta: 28 octubre 2015].
* ↑ «Kolinda Grabar-Kitarovic elected president of Croatia». , 11-01-2015 [Consulta: 28 octubre 2015].
* ↑ Autor: Hina. «NOVA PREDSJEDNICA Evo što svjetske agencije javljaju o Kolindinoj inauguraciji». Jutarnji.hr, 15-02-2015. Arxivat de l'original el 2019-01-07. [Consulta: 1r maig 2016].
* ↑ NATO. «NATO – Biography: Kolinda Grabar-Kitarovic, Assistant Secretary General for Public Diplomacy». NATO, 29-08-2014.
* ↑ «Kolinda se javila šefu Karamarku: Izlazim iz HDZ-a» (en croat). Jutarnji.hr. Arxivat de l'original el 2016-03-04. [Consulta: 6 març 2015].
* ↑ «Kolinda Grabar Kitarović - nova nada Hrvatske». Narodni List. [Consulta: 6 març 2015].
* ↑ Ortiz de Zárate, Roberto. «Kolinda Grabar-Kitarovic». CIDOB. [Consulta: 6 març 2023].
* ↑ «Kolinda više nije članica Rockefellerove Trilaterale, jedne od najmoćnijih grupa na svijetu - Vijesti» (en croat). Index.hr. [Consulta: 6 setembre 2015].
* ↑ «Kolinda Grabar-Kitarović» (en croat). Forbes. [Consulta: 11 juny 2016].
* ↑ Nacional. «FORBES Kolinda Grabar kitarović među 100 najmoćnijih žena svijeta». Nacional.Hr, 20-06-2014. [Consulta: 11 juny 2016].
* ↑ «FORBESOV IZBOR Kolinda Grabar-Kitarović je 39. najmoćnija žena na svijetu» (en croat). Jutarnji. [Consulta: 6 febrer 2018].
* ↑ «Zoran Milanović relativni pobjednik izbora, u drugi krug i Kolinda Grabar-Kitarović» (en croat). Novilist, 22-12-2019. Arxivat de l'original el 3 de gener 2020. [Consulta: 21 juliol 2024].
# Kerlin Gallery

La Galeria Kerlin és una galeria d'art contemporani líder a Dublín. Representa molts artistes actuals.
Els artistes representats inclouen Phillip Allen, Barrie Cooke, Dorothy Cross, Felim Egan, Mark Francis, Maureen Gallace, David Godbold, Richard Gorman, Siobhan Hapaska, Jaki Irvine, Merlin James, Elizabeth Magill, Brian Maguire, William McKeown, Isabel Nolan, Kathy Prendergast, Norbert Schwontkowski, Paul Seawright, Sean Shanahan, Tony Swain and Paul Winstanley, així com els que han estat nominats al Premi Turner Sean Scully (1989, 1993), Willie Doherty (1994, 2003), Stephen McKenna (1986), Callum Innes (1995 també guanyador l'any 2022 del Premi Jerwood Painting) i Phil Collins (2006).
La galeria és una participant en la prestigiosa Fira d'Art Frieze (seleccionats per un jurat internacional).
Va ser fundada el 1988 a Grafton Street en el centre de Dublín amb 3.600 peus quadrats (330 m2) de superfície d'exposició en dues plantes.

## Referències

* ↑ Frieze Art Fair press release 2006 Arxivat 2012-02-06 a Wayback Machine. Pdf file. (anglès)

## Enllaços externs

* Kerlin Gallery official web site
# Krisztián Németh

Krisztián Németh (pronunciació en hongarès: ˈkristiaːn ˈneːmɛt; nascut el 5 de gener de 1989) és un futbolista professional hongarès que juga com a davanter per l'Al-Gharafa de la Qatar Stars League.
El 31 de maig de 2016 es va anunciar que el seleccionador Bernd Storck l'havia inclòs en l'equip definitiu d'Hongria per disputar l'Eurocopa 2016.

## Referències

* ↑ http://www.espnfc.com/player/108310/krisztian-nemeth
* ↑ «Gera, Dzsudzsak and Kiraly lead Hungary at Euro 2016». Daily Mail, 31-05-2016. [Consulta: 31 maig 2016].
* ↑ «Bernd Storck szövetségi kapitány kijelölte a magyar válogatott 23 fős Eb-keretét.» (en hongarès). Magyar Labdarugó Szövetség. [Consulta: 31 maig 2016].

## Enllaços externs

* Krisztián Németh profile at magyarfutball.hu
* Krisztián Németh profile at liverpoolfc.tv
* Krisztián Németh profile at xtratime.org
* Voetbal International profile (neerlandès)
# LV-5225

La LV-5225 és una carretera antigament anomenada veïnal, actualment gestionada per la Diputació de Lleida. La L correspon a la demarcació provincial de Lleida, i la V a la seva antiga consideració de veïnal.
És una carretera del Pallars Sobirà, de la xarxa local de Catalunya, d'1,5 quilòmetre de llargària, que té l'origen a la LV-5223, en terme de Sort, al nord del poble de Bernui, al lloc denominat els Plans de Bernui, des d'aquest lloc arrenca cap al sud-oest, passant ran i al nord de Bernui i arribant de seguida al poble de Saurí.

## Enllaços externs

* Institut Cartogràfic de Catalunya
# LV-5112

La LV-5112 és una carretera antigament anomenada veïnal, actualment gestionada per la Diputació de Lleida. La L correspon a la demarcació provincial de Lleida, i la V a la seva antiga consideració de veïnal.
És una carretera del Pallars Jussà, de la xarxa local de Catalunya, d'1,75 quilòmetres de llargària, que té l'origen a la C-1412b, en terme d'Isona i Conca Dellà, prop de Figuerola d'Orcau i el destí final en el poble d'Orcau.
Trepitja un sol terme municipal, el d'Isona i Conca Dellà, antigament primer recorria part del terme de Figuerola d'Orcau, i després una part important del d'Orcau i mena únicament al poble d'Orcau.
Tot just en el seu primer quilòmetre de recorregut travessa el riu d'Abella, i al cap d'un quilòmetre passa per damunt del barranc de la Collada, i ja no torna a travessar cap curs d'aigua, atès que fa la major part del seu recorregut per carenes o enfilant-se pel coster d'Orcau.
En 4,8 quilòmetres de recorregut puja 222,7 m.

## Estadístiques del trànsit

* Any 2003: LV-5112 PDF
* Any 2004: LV-5112 Arxivat 2010-04-05 a Wayback Machine. PDF
* Any 2005: LV-5112 Arxivat 2010-04-05 a Wayback Machine. PDF
* Any 2006: LV-5112 Arxivat 2010-04-05 a Wayback Machine. PDF
* Any 2007: LV-5112 Arxivat 2010-04-05 a Wayback Machine. PDF
* Any 2008: LV-5112 Arxivat 2010-04-04 a Wayback Machine. PDF.

## Enllaços externs

* Institut Cartogràfic de Catalunya
# Kolodezi

Kolodezi (en rus: Колодези) és un poble de l'óblast de Tula, a Rússia, segons el cens del 2010 tenia 162 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Kolodezni

«Kolodezni» té aquests significats:
* Kolodezni (Gubkin), localitat de l'óblast de Bélgorod, a Rússia
* Kolodezni (Novi Oskol), localitat de l'óblast de Bélgorod, a Rússia
# Koniarovce

Koniarovce és un poble i municipi d'Eslovàquia que es troba a la regió de Nitra, al sud-oest del país. El 2011 tenia 623 habitants.

## Història

La primera menció escrita de la vila es remunta al 1264.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 25 desembre 2021].
* ↑ «História obce» (en eslovac). Obec Koniarovce. [Consulta: 25 desembre 2021].
# L'última temptació de Crist (novel·la)

L'última temptació de Crist és una novel·la escrita pel grec Nikos Kazantzakis, publicada al 1951. Narra una hipotètica vida de Crist en la qual no ha assumit el seu paper de messies.

## Resum

Jesús és un fuster natzarè odiat per la resta de jueus per tractar-se de l'únic fuster que continua fabricant creus per als romans. Ho fa perquè pateix uns atacs en els quals una veu li diu que ell és l'elegit i vol que Déu l'odiï, però tot i així les veus no cessen.
Un dia se'n va cap al desert per fer-se monjo. Un cop allí, es purifica i comença la seva tasca evangelitzadora seguit sempre per Judes, zelota a qui havien ordenat matar-lo, però que al final acaba sent el seu millor deixeble. Aquella fou justament la raó per la qual Jesús li confia la missió de trair-lo.
Mentre Jesús és crucificat, recorda les temptacions a les quals fou sotmès pel diable i les quals resistí. Llavors, se li apareix un àngel que li diu que no pateixi més i baixi de la creu. Jesús obeeix, baixa i fuig amb Maria Magdalena.
El temps passa i després de la mort de Maria Magdalena, Jesús es casa amb Marta i forma una família, vivint com un home més. Un dia es troba amb Pau, que predicava sobre el messies i el seu sacrifici. Jesús s'hi apropa i tracta de desmentir-li tot, però Pau el reconeix i li diu que continuarà predicant encara que li dolgui.
Més tard, enmig de les invasions de Titus a Jerusalem, Jesús viu les seves últimes hores. Llavors, s'apropen tots els apòstols a veure'l, i li recriminen no haver consumat la seva passió. Llavors, Jesús els explica que un àngel l'havia autoritzat. Els deixebles, espantats, reconeixen el diable en el suposat àngel.
Jesús, en saber-ho, s'aixeca del seu jaç i torna al Gòlgota, volent acabar la seva passió. És llavors quan es desperta i descobreix que tot era un somni, i que el seu sacrifici acabarà aviat.
# La Geneviève

La Geneviève (títol original en anglès: Genevieve) és una pel·lícula britànica dirigida per Henry Cornelius, estrenada el 1953. Ha estat doblada al català.

## Argument

En el ral·li de cotxes vells entre Londres i Brighton, l'amistat entre Alan McKim i Ambrose Claverhouse no impedirà a aquests dos intentar humiliar-se mútuament. Durant el recorregut, es revifen velles rancúnies fins al punt que els dos homes decideixen fer una aposta «amistosa» sobre qui serà el primer a veure Londres...
Alan McKim, un jove advocat, decideix participar en el Ral·li Anual de cotxes antics de Londres a Brighton amb el seu Darraq de 1904 anomenat Genoveva. Wendy, la seva esposa, opina que la carrera és una ximpleria i un símbol d'immaduresa. Ambrose Claverhouse, amic del jove matrimoni, decideix competir amb Alan en el Ral·li: Rosalind Peters, antiga xicota d'Ambrose, serà el seu acompanyant. Una carrera plena d'entrebancs i sorpreses està a punt de començar...

## Repartiment

* Dinah Sheridan: Wendy McKim
* John Gregson: Alan McKim
* Kay Kendall: Rosalind Peters
* Kenneth More: Ambrose Claverhouse
* Geoffrey Keen: El policia
* Reginald Beckwith: J.C. Callahan
* Arthur Wontner: El vell gentleman
* Joyce Grenfell: la propietari de l'hotel
* Leslie Mitchell: ell mateix - El comentador d'actualitats
* Michael Balfour: El trompetista (No surt als crèdits)

## El cotxe

Geneviève és de fet un Darracq de 1904. És actualment exposat al Museu Louwman de La Haia.
L'Ajuntament de Barcelona, des de l'any 1968, té en propietat un vehicle d'època molt similar, anomenat La Genoveva, justament fent referència a la pel·lícula de Cornelius. En aquest cas es tracta d'un Renault 11 HP.

## Premis i nominacions
### Premis

* 1954: BAFTA a la millor pel·lícula britànica
* 1955: Globus d'Or a la millor pel·lícula estrangera (ex aequo amb Weg ohne Umkehr, Nijushi no hitomi i La dama de les camelies).

### Nominacions

* 1955: Oscar al millor guió original per William Rose
* 1955: Oscar a la millor banda sonora per Larry Adler
* 1954: BAFTA al millor actor britànic per Kenneth More

## Referències

* ↑ esadir.cat. La Geneviève. esadir.cat.
* ↑ «Genevieve». The New York Times.
* ↑ «La Genoveva, patrimoni de la ciutat». ara.cat, 02-04-2014. [Consulta: 3 juny 2021].

## Bibliografia

* Monthly Film Bulletin, n° 234 (anglès)
* Sight and Sound, juliol-setembre 1953, p. 30 (anglès)
* Cahiers du cinéma, n° 29, desembre 1953 (francès)
# La Raixa

La Raixa (oficialment La Raja) és un nucli de població catalanoparlant del Carxe, pedania de Jumella. Registra 89 habitants (INE 2006).
A la pedania de la Raixa pertanyen els nuclis de les Coves de Penya-roja (oficialment Cuevas de Peña Roja), la Tosquilla (oficialment Casa de Tosquilla) i Xamaleta. Tant la Tosquilla com Xamaleta com les Coves de Penya-roja en l'actualitat estan deshabitats.

## Referències

* ↑ El Carxe a einesdellengua.com
* ↑ La Raja celebró sus fiestas en honor de San Isidro Arxivat 2016-10-02 a Wayback Machine., 22 de juny de 2016
* ↑ «La Raixa». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* ZAGRA-BARRANCO DE BERCOLÓN-LA TOSQUILLA-LA JUNCANILLA-ZAGRA, (TUEJAR-TITAGUAS, ELS SERRANS) (amb fotografies)
# La Costa

«La Costa» té aquests significats:
* La Costa (Bóixols), costa de muntanya al poble de Bóixols, al municipi d'Abella de la Conca (Pallars Jussà)
* La Costa (Cabanelles)
* La Costa (Castellar del Riu), masia de Castellar del Riu (Berguedà)
* La Costa (Erinyà), costa de muntanya al poble d'Erinyà al municipi de Conca de Dalt (Pallars Jussà)
* La Costa (Juià), nucli de població al municipi de Juià (Gironès)
* La Costa (la Garrotxa)
* La Costa (les Planes d'Hostoles), nucli de població al municipi de les Planes d'Hostoles (Garrotxa)
* La Costa (Santa Margarida i els Monjos)
* La Costa (Sant Martí de Canals), partida rural del poble d'Aramunt al municipi de Conca de Dalt (Pallars Jussà)
* La Costa (Sapeira), carena al terme municipal de Tremp, al Pallars Jussà
* La Costa (Serradell), costa de muntanya al poble de Serradell al municipi de Conca de Dalt (Pallars Jussà)
* La Costa (Toralla), costa de muntanya al poble de Toralla al municipi de Conca de Dalt (Pallars Jussà)
* La Costa (Vilamolat de Mur), costa de muntanya del poble de Vilamolat de Mur al municipi de Castell de Mur (Pallars Jussà)
* La Costa Gran, muntanya al municipi de Sallent (Bages)
# La Costa (Bóixols)

La Costa és un indret i partida del terme municipal d'Abella de la Conca, a la comarca del Pallars Jussà, en territori del poble de Bóixols.
Està situada a ponent del Clot d'Espinauba, del qual és el límit de ponent, al sud-oest de Cal Badia, i al nord de la Costa de les Basses. És al nord-oest del poble de Bóixols. Està relacionada amb el Cap de la Costa de les Bosses.

## Etimologia

En aquest cas, es tracta del nom comú genèric wikt:costa esdevingut topònim, de manera que esdevé específic.

## Enllaços externs

* La Costa en el seu entorn, a l'Institut Cartogràfic de Catalunya
# Lassaletta

Lassaletta és el nom dels següents personatges:
* Bernat Lassaletta (Alacant, 1882 - Barcelona, 1948), enginyer industrial, professor i catedràtic a l'Escola d'Enginyers Industrials de Barcelona
* José Luis Lassaletta Cano (Alacant, 1933 -2002), alcalde d'Alacant (1979 - 1991)
* Lluís de Lassaletta i Delclós (Barcelona, 1921 - Bata, Guinea Equatorial, 1957) explorador de l'Àfrica
# Lasse Gjertsen

Lasse Gjertsen (Larvik, Noruega, 19 de juliol del 1984) és un animador, músic, i "videògraf" noruec. Gjertsen va estudiar animació a Kent Institute of Art & Design, Anglaterra, i a Volda University College, Noruega. La seva estada al Kent Institute va acabar sense que els seus professors apreciessin els seus treballs, especialment per "Hyperactive". És conegut pels curts Hyperactive i Amateur de YouTube, on enllaça petits retalls de video per crear un únic vídeo similar a l'animació stop-motion. El seu treball Hyperactive té més de 7 milions de visites i "Amateur" més de 13 milions. Lasse va penjar Hyperactive a YouTube després de veure que algú altre l'havia penjat amb una pobre qualitat de so.
Lasse ha mencionat que utilitza Adobe Photoshop, Adobe Premiere Pro, Adobe After Effects, Debugmode WinMorph i FL Studio per la creació dels seus videos. Utilitza FL Studio per crear les composicions originals en els seus videos. Encara que afirma que no sap tocar cap instrument, ha gravat els seus retalls en piano, bateria, guitarra, harmònica i cant.

## Referències

* 1 2 lassegg a YouTube
* ↑ «Superkjendis på Youtube (Super Celebritat al YouTube)» (en noruec). Norsk Rikskringkasting, 11-01-2007. Arxivat de l'original el 2008-06-05. [Consulta: 27 març 2007].
* ↑ Rutkoff, Aaron «An Unrefined Musician Uses Stop-Motion Video To Play a Catchy Tune». Wall Street Journal, 12-12-2006 [Consulta: 10 maig 2007].
* ↑ Lasse Gjertsen a YouTube
* ↑ Lasse Gjertsen a YouTube
* ↑ Hvidsten, Sigrid. «Kan en cellist ha seks armer?» (en noruec). Dagbladet, 11-05-2007. Arxivat de l'original el 2008-06-05.
# Lassad Nouioui

Lassad Hassen Nouioui (Marsella, 8 de març de 1986) és un exfutbolista franco-tunisià, que ocupava la posició de davanter.

## Trajectòria

Arriba a les files del Deportivo de La Corunya al juliol del 2008, provinent del LB Châteauroux, de la Ligue 2 francesa. En principi milita al filial gallec, però les seues actuacions el duen a debutar amb el primer equip a l'1 de febrer del 2009, contra el Vila-real CF. Eixe any disputaria 14 partits i marcaria 3 gols.
A partir de la temporada 09/10 es consolida en el primer planter deportivista.

## Selecció

Lassad va optar per representar internacionalment a Tunísia, amb qui ha disputat tres partits.

## Referències

* ↑ «Lassad firmó esta noche su contrato profesional con el Dépor» (en castellà). CanalDeportivo, 08-01-2009. [Consulta: 8 gener 2009].

## Enllaços externs

* «Fitxa del jugador» (en castellà). bdfutbol.com.
* «Perfil i estadístiques de Lassad» (en alemany). transfermarkt.de.
# Lampadena yaquinae

Lampadena yaquinae és una espècie de peix marí de la família dels mictòfids i de l'ordre dels mictofiformes.
Els adults poden assolir 13 cm de longitud total. És un peix marí i d'aigües profundes que viu entre 100-900 m de fondària al Pacífic nord.

## Referències

* ↑ Coleman, Leonard R.; Nafpaktitis, Basil G. «Dorsadena yaquinae, a new genus and species of myctophid fish from the eastern North Pacific Ocean». Contributions in science, 225, 1972, pàg. 1–11.
* 1 2 Garilao, Cristina V.; Bailly, Nicolas. «Lampadena yaquinae (Coleman & Nafpaktitis, 1972)» (en anglès). FishBase.

## Bibliografia

* Nafpaktitis, Basil G.; Paxton, John R. «Review of the lanternfish genus Lampadena with a description of a new species» (en anglès). Contributions in science, 138, 1968, pàg. 1–29.
# Lampang

«Lampang» té aquests significats:
* Província de Lampang, província de Tailàndia
* Lampang (ciutat), ciutat de Tailàndia, capital de la província de Lampang
* Principat de Lampang
# Lanji

Lanji és un poble de l'Índia al districte de Balaghat a Madhya Pradesh, on hi ha un fort i un temple. El fort està localitzat en una zona de selva densa i sembla d'origen gond; dins del fort hi ha alguns temples. El temple inclou diverses estàtues en l'estil de Khajurao. En 2001 tenia 11.306 habitants.

## Referències

* ↑ Lanji a onefivenine.com
* ↑ «Lanji Fort Temple». Arxivat de l'original el 2016-11-07. [Consulta: 6 novembre 2016].
* ↑ Lanji a citypopulation.de
# La Drova

La Drova és una caseria del terme municipal de Barx (Safor) situada al pla o la vall de la Drova, a la vora l'antic camí de pastors que anava de Gandia a Barx, entre el massís del Mondúber a l'est i la serra del Buixcarró a l'oest. Segons l'INE, el 2006 tenia 563 habitants, una gran part d'ells d'origen britànic, francés i alemany.
Originàriament, la Drova va ser una caseria situada a la vora d'un camí de pastors, on el ramat s'aturava a beure en les seues fonts. Cap al 1300, tota la vall va ser donada als monjos del monestir de Santa Maria de la Valldigna i utilitzat com un lloc de sanejament i estada per als invàlids, ja que es considerava que l'aire i l'aigua d'estes contrades eren molt pures. La Vall dependria dels monjos des del segle xiii fins al segle xix, en què dues famílies de Xaló la compren, sent els seus descendents els habitants originaris de la Drova.
A partir del segle xx es va convertir en una mena de balneari en el sentit que acudien allà els malalts dels pulmons. Era saludable anar-hi a beure aigua i a menjar. No es construïx un balneari com a tal, però la gent que vivia allí llogava habitacions per a estos malalts. D'ací naix el seu esperit residencial. La Drova actual, és un conjunt d'urbanitzacions construïdes extralimitadament a finals del segle xx al voltant de la caseria originària del camí.
És un lloc residencial, però també d'estiueig de Barx, Gandia i Valencia, així com bastants ciutadans europeus que s'han traslladat a viure a la Drova permanentment. És també la llar del famós poeta Josep Piera, amb els seus nombrosos poemes, llibres de viatges i assaigs li han guanyat premis, inclosos l'"Andròmina" de novel·la el 1977, el "Carles Riba" de poesia el 1979 i el "Josep Pla" de la prosa literària en 1981.
# Las Palmas (desambiguació)

«Las Palmas» té aquests significats:
* Las Palmas de Gran Canaria, ciutat i municipi espanyol de la província de Las Palmas, a les Illes Canàries
* Província de Las Palmas, província espanyola que es troba a les Illes Canàries, i és formada per les illes de Gran Canària, Fuerteventura i Lanzarote, així com per una sèrie de sis illes menors (Alegranza, La Graciosa, Montaña Clara, Illa de Lobos, Roque del Este i Roque del Oeste)
* Unión Deportiva Las Palmas, club de futbol de la ciutat de Las Palmas de Gran Canaria, a les Canàries
* Universidad de Las Palmas de Gran Canaria Club de Fútbol, club de futbol canari de la ciutat de Las Palmas de Gran Canaria a Gran Canària
# Las Pedroñeras

Las Pedroñeras és un municipi de la província de Conca de la comunitat autònoma de Castella - la Manxa. En el cens de 2006 tenia 6971 habitants i un territori de 221,6 km². El codi postal és 16660.

## Agricultura

És un poble conegut pel conreu dels alls, coneguts com a alls negres de las Pedroñeras (ajos morados de Las Pedroñeras). Cada any hi té lloc la Feria Internacional del Ajo, la fira internacional més important sobre l'all. A las Pedroñeras també és important el conreu de la vinya.

## Persones il·lustres

* Francisca Redondo Cubero, feminista.
* Herminio Herráiz Hidalgo, Gran Mestre d'escacs.

## Referències

* ↑ El ajo Morado

## Enllaços externs

* Web de l'ajuntament Las Pedroñeras Arxivat 2008-03-27 a Wayback Machine.
# Le Réveil d'un monsieur pressé

Le Réveil d'un monsieur pressé és una pel·lícula muda francesa de 1901 dirigida per Georges Méliès (1861–1938). La pel·lícula dura aproximadament un minut.
La pel·lícula té una trama similar a dues pel·lícules anteriors de Méliès de 1900: Le Déshabillage impossible i Spiritisme abracadabrant.

## Argument

Un home es desperta per agafar un tren. Intenta vestir-se, però les parts individuals de la roba sempre es transformen en altres. L'home cada cop més desconcertat finalment deixa d'intentar vestir-se i s'enfada al llit.

## Referències

* ↑ Le Réveil d'un monsieur pressé, csfd.cz

## Enllaços externs

* Le Réveil d'un monsieur pressé a YouTube
# Lansana Conté

Lansana Conté (Dubréka, 30 de novembre de 1934 – 22 de desembre de 2008) fou el segon president de Guinea, des del 3 d'abril de 1984 fins a la seva mort. Era musulmà i membre de l'ètnia susu.

## Referències

* ↑ «Lansana Conté». Gran Enciclopèdia Catalana. Barcelona: Grup Enciclopèdia Catalana.